Diari Oficial de la Generalitat Valenciana


Sumari del DOGV 8943, del 03-11-2020 (2020/8874)

Informació pública de la suspensió de llicències urbanístiques de parcel·lació de terrenys i d'edificació i règim transitori per a concedir-les a l'àmbit del nucli primitiu de la platja nord.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8943

Data del DOGV
:   03-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/8874


Data del document
:   23-10-2020

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública de la suspensió de llicències urbanístiques de parcel·lació de terrenys i d'edificació i règim transitori per a concedir-les a l'àmbit del nucli primitiu de la platja nord. [2020/8874]  
La Junta de Govern de la Ciutat de Gandia, en sessió extraordinària celebrada el 22 d'octubre de 2020, ha acordat:  
  
Primer  
Acordar la suspensió de llicències urbanístiques de parcel·lació de terrenys, i d'edificació i règim transitori per a concedir-les a l'àmbit del nucli primitiu de la platja Nord de Gandia de conformitat amb l'article 64 de la LOTUP amb les matisacions següents:  
- Es permetran les declaracions responsables per a obres de manteniment, rehabilitació i renovació dels habitatges que no impliquen augment de la volumetria existent a l'empara de l'article 214 de la LOTUP, així com les llicències o declaracions responsables de demolició.  
  
- En matèria d'activitats es podran permetre les declaracions responsables d'activitats de pública concurrència, declaracions responsables ambientals i comunicacions ambientals innòcues així com canvis de titularitat, tenint en compte les limitacions i usos prohibits establerts a l'actual normativa vigent.  
  
L'àmbit es concreta en el plànol 5A del Pla general de 1999  
Segon  
Establir una disposició transitòria d'aplicació a les llicències sol·licitades abans de l'entrada en vigor d'aquesta suspensió. Aquestes es podran concedir sempre que s'acredite el necessari equilibri de dotacions determinat pel marc legal vigent, o cas contrari, denegar amb la corresponent indemnització, si correspon, de conformitat amb el que disposa l'article 65 de la LOTUP. En cas que resultara necessari per a garantir l'equilibri de dotacions indicat, es podran tramitar els plans o programes necessaris.  
  
Tercer  
La suspensió cautelar tindrà una durada màxima de dos anys. Aquest termini s'interromprà amb l'alçament de la suspensió, sí, transcorregut un any, no se sotmet a exposició pública la proposta de modificació del planejament. Així mateix, d'acord amb el que disposa l'article 64.3 de la LOTUP, en el moment en què estiga definida la nova ordenació urbanística, i aquesta haja superat l'exposició al públic, sols podran concedir-se les llicències per a obres o actuacions que siguen compatibles amb l'antiga i la nova ordenació, prèvia tramitació dels plans que siguen necessaris, si escau.  
Quart  
Encomanar als serveis tècnics d'Urbanisme que inicien el procediment administratiu per a contractar la redacció dels projectes necessaris per a plantejar una proposta que permeta iniciar, quan més prompte millor, un procés de participació pública per a establir l'ordenació futura d'eixe àmbit de la platja per a millorar l'eficiència de la trama, la percepció volumètrica i l'espai lliure sense modificar els drets urbanístics dels propietaris, però tenint en compte els objectius de desenvolupament sostenible (ODS) de l'agenda urbana 2030, especialment l'objectiu núm. 11, ciutats i comunitats sostenibles.  
  
Cinqué  
Publicar aquesta suspensió cautelar en el Diari Oficial de la Generalitat Valenciana, en la web i en el tauler d'anuncis d'aquest ajuntament.  
  
Gandia, 23 d'octubre de 2020.- La titular de l'òrgan de suport a la JGCG (Decret 6163, 23.09.2020): Vanesa Felip Torrent.